Ann Beattie
Store norske leksikon,Språk og litteratur,Litteratur i verden,Nord- og Mellom-Amerikas litteratur,USAs litteratur,USAs litteratur 1950-2000
Ann Beattie er en amerikansk forfatter og universitetslærer. Etter å ha gjort seg bemerket med noen noveller ga hun ut sin første roman, Chilly Scenes of Winter, i 1977.
Blant senere romaner kan nevnes Falling in Place (1981), Picturing Will (1990), Another You (1995) og The Doctor's House (2002), og blant novellesamlinger The Burning House (1983), What Was Mine (1991), Park City (1998) og Perfect Recall (2000). Et gjennomgående tema i hennes tidlige arbeider er desillusjon og fremmedgjorthet blant de mer velstående av sekstitallsgenerasjonen. I senere arbeider er fokus fremdeles på denne gruppen mennesker, men nå med midtlivskrise og tristhet over en tom tilværelse som dominerende motiv. Les mer i Store norske leksikon USAs litteratur